EkBass/fiwiki-20250220-pages-articles huggingface dataset:
Corey Brewer

Corey Wayne Brewer (s. 5. maaliskuuta 1986 Portland, Tennessee) on yhdysvaltalainen koripalloilija, joka on pelannut NBA:ssa vuodesta 2007 lähtien. Pienenä laitahyökkääjänä tai heittävänä takamiehenä pelaavan Brewerin varasi vuoden 2007 varaustilaisuudessa seitsemännellä vuorolla Minnesota Timberwolves, jota Brewer edusti kevääseen 2011 saakka ja uudestaan kauden 2013–2014. Kauden 2010–2011 päätteeksi hän voitti Dallas Mavericksissa NBA:n mestaruuden.Basketball-Reference.com Brewer teki heinäkuussa 2015 epävirallisen tiedon mukaan Houstonin kanssa kolmivuotisen, yhteensä 23,4 miljoonan dollarin jatkosopimuksen.http://www.usatoday.com/story/sports/nba/rockets/2015/07/03/corey- brewer-agrees-to-contract-with-rockets/29680251/ Helmikuussa 2017 hänet kuitenkin myytiin Los Angeles Lakersiin. Maaliskuussa 2018 hän solmi sopimuksen Oklahoma City Thunderin kanssa. == Lähteet == * Corey Brewer NBA Stats Basketball-Reference.com * Corey Brewer Stats College Basketball at Sports-Reference.com * Profiili nba.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Kerttu Korhonen

Kerttu Elina Korhonen (5. heinäkuuta 1915 Kuopio – 6. joulukuuta 2008)Kuopion seurakunnat, Korhonen Kerttu Elina, Kuopion Iso hautausmaa, Kuopio, osasto 90, rivi 9, paikka 27–31, viitattu 11.5.2022 oli suomalainen Kuopiossa asunut toimistotyöntekijä ja näytelmäkirjailija. Korhosen vanhemmat olivat vaatturimestari Antti Ronkainen ja Selma Rissanen. Hän oli naimisissa radiosähköttäjä Jorma Korhosen kanssa. == Teoksia == * Kerrothan sadun eli ilta lapsenvahtina : radiokuunnelma ja näytelmä. 1977 * Pitkä yö. Harjoitelma teatterissa. == Lähteet == Luokka:Suomalaiset näytelmäkirjailijat Luokka:Vuonna 1915 syntyneet Luokka:Vuonna 2008 kuolleet
Hugo Meurer

Hugo Meurer (28. toukokuuta 1869 Sallach, Steiermark, Itävalta-Unkari – 4. tammikuuta 1960 Kiel, Länsi-Saksa) oli saksalainen vara-amiraali.Ehrengräber in Kiel: Hugo Meurer, Vizeadmiral. Kielin kaupunki. Viitattu 5.7.2015. Hän komensi Suomen sisällissodan aikana huhtikuussa 1918 laivasto-osastoa, joka kuljetti Saksan Itämeren-divisioonan joukot Suomeen ja tuki mereltä käsin niiden operaatioita eteläisessä Suomessa. Meurer palveli Saksan keisarillisessa laivastossa vuodesta 1886. Ensimmäisen maailmansodan aikana hän toimi aluksi linjalaiva SMS Deutschlandin kapteenina ja osallistui vuonna 1916 Skagerrakin meritaisteluun. Vuosina 1916–1917 hän oli sotalaiva SMS Königin kapteenina ja sai sen jälkeen ylennyksen kontra-amiraaliksi sekä siirron avomerilaivaston 4. laivueen toiseksi amiraaliksi. Hän osallistui myös Saarenmaan maihinnousuun vuoden 1917 lopulla. Meurer määrättiin 21. helmikuuta 1918 muodostamaan Itämeren laivastoon erikoisosasto jalkaväkidivisioonan kuljettamiseksi Suomeen. Operaatiota vaikeuttivat lähinnä Suomenlahden jäät ja venäläisten asettamat merimiinat. Valmistellessaan varsinaista maihinnousua eteläiseen Suomeen Meurer suoritti laivasto-osastonsa ja yhden jalkaväkipataljoonan voimin 7. maaliskuuta maihinnousun Ahvenanmaalle, jossa saksalaiset eivät kohdanneet vastarintaa. Meurerin laivaston kuljettamat Itämeren-divisioonan joukot tekivät hänen ehdotuksestaan päämaihinnousun Hangossa 3. huhtikuuta. Meurer neuvotteli siellä Saksan edustajana 5. huhtikuuta Hangon sopimuksen, joka takasi Venäjän Itämeren-laivaston puolueettomuuden saksalaisten hyökäessä Helsinkiin. Jalkaväkijoukkojen edettyä maitse Helsingin porteille Meurerin laivasto-osasto siirtyi tukemaan Helsingin valtausta meren puolelta 12. huhtikuuta 1918. Koska Viaporin suuri venäläinen varuskunta antautui ennaltasovitusti saksalaisille, Meurer saattoi lähettää joukkonsa Katajanokan rantaan, mistä käsin linjalaivat SMS Posen ja SMS Westfalen pommittivat Kauppatorin ympäristöä kunnes suomalaiset punaiset antautuivat. Meurerin laivasto-osasto ei Helsingin kukistumisen jälkeen osallistunut sisällissodan taisteluihin, mutta se partioi Suomenlahdella estääkseen Etelä-Suomen punaisia pakenemasta meritse. Meurerin komennus Suomessa päättyi 2. toukokuuta, jolloin hän palasi Kieliin ja hänen tilalleen tuli amiraali Ludolf von Uslar. Saksan tehtyä aselevon marraskuussa 1918 Meurer neuvotteli Saksan laivaston edustajana ehdot, joilla avomerilaivasto antautui ja luovutettiin briteille. Hän palveli sen jälkeen Itämeren laivastoaseman päällikkönä Kielissä, kunnes vetäytyi palveluksesta vuonna 1920. Hän sai eronsa yhteydessä ylennyksen vara-amiraaliksi. Hän kuoli Kielissä 90-vuotiaana vuonna 1960. Kontra-amiraali Hugo Meurerille myönnettiin Suomen Vapaudenristin 1. luokka jalokivin ja miekoin koristettuna 7. heinäkuussa 1918. ==Katso myös== *Rüdiger von der Goltz *Otto von Brandenstein ==Lähteet== Luokka:Saksan keisarikunnan laivaston amiraalit Luokka:Suomen sisällissodan saksalaiset Luokka:Vuonna 1869 syntyneet Luokka:Vuonna 1960 kuolleet
Jeff Green (koripalloilija)

Jeffrey Lynn Green (s. 28. elokuuta 1986 Cheverly, Maryland) on yhdysvaltalainen koripalloilija, joka on pelannut NBA:ssa vuodesta 2007 lähtien. Pienenä tai isona laitahyökkääjänä pelaavan Greenin varasi vuoden 2007 varaustilaisuudessa viidennellä vuorolla Boston Celtics. Vuodet 2007–2011 Green pelasi kuitenkin Seattle SuperSonicsissa, sittemmin Oklahoma City Thunderissa. Tulokaskaudellaan 2007–2008 hänet valittiin tulokkaiden ykköstähdistöjoukkueeseen. Vuodet 2011–2015 Green pelasi Bostonissa. Tammikuussa 2015 Memphis Grizzliesiin siirtynyt Green käytti optionsa joukkueen kanssa kaudelle 2015–2016. Sittemmin hän on edustanut Los Angeles Clippersia, Orlando Magicia, kaudella 2017–2018 Cleveland Cavaliersia, kaudella 2018–2019 Washington Wizardsia sekä heinäkuusta 2019 alkaen Utah Jazzia. == Lähteet == * Jeff Green NBA Stats Basketball-Reference.com * Jeff Green Stats College Basketball at Sports-Reference.com * Profiili nba.com === Viitteet === Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Jeff Green

Jeff Green -nimisiä henkilöitä ovat: * Jeff Green, yhdysvaltalainen koripalloilija * Jeff Green, yhdysvaltalainen kilpa-autoilija
Nikolai Konstantin Hornborg

Nikolai Konstantin Hornborg (18. joulukuuta 1825 Valkeala – 19. joulukuuta 1902 Valkeala) oli suomalainen senaattori ja hovioikeudenneuvos. Hornborgin vanhemmat olivat Valkealan kirkkoherra Johan Kristian Hornborg (1783–1864) ja Margareta Sofia Knorring. Hän kävi Haminan piirikoulua, pääsi ylioppilaaksi 1842 ja suoritti Helsingin yliopistossa tuomarintutkinnon 1847. Hornborg sai varatuomarin arvon 1851. Hornborg oli Viipurin raastuvanoikeuden ja maistraatin notaarina 1853–1857 ja Viipurin hovioikeudessa kanslistina 1857–1859, kirjaajana 1859, ylimääräisenä viskaalina 1859–1861, notaarina 1861–1864, varakanneviskaalina 1864–1865, kanneviskaalina 1865–1868, asessorina 1868–1874 ja hovioikeudenneuvoksena 1874–1887. Hän oli Suomen senaatin oikeusosastolla senaattorina 1887–1899. Hornborg omisti Oravalan kartanon Valkealassa. Hornborg oli naimisissa vuodesta 1871 Alexandrine Roedigerin (s. 1845) kanssa. Luettu 5.7.2015.Wikiaineisto : Kuka kukin oli 1961 Metsänhoitaja Nils Hugo Hornborg (s. 1880) oli heidän poikansa, samoin kuin asianajaja, urheiluvaikuttaja Lars Hornborg (s. 1890). == Lähteet == Luokka:Suomalaiset juristit Luokka:Suomalaiset senaattorit Luokka:Vuonna 1825 syntyneet Luokka:Vuonna 1902 kuolleet
Paul Emil Forsman

Paul Emil Forsman (3. kesäkuuta 1826 Kuopio – 11. kesäkuuta 1906 Hyvinkää) oli suomalainen senaattori ja Viipurin hovioikeuden presidentti. Forsmanin vanhemmat olivat Vaasan hovioikeuden presidentti Johan William Forsman (1788–1883) ja Elisabet Charlotta Böcker. Hän kävi Helsingin yksityislyseota 1838–1842, pääsi ylioppilaaksi 1844 yksityistodistuksella ja suoritti Helsingin yliopistossa tuomarintutkinnon 1848. Forsman sai varatuomarin arvon 1851. Forsman oli Viipurin hovioikeudessa kanslistina 1856–1858, aktuaarina 1858–1859, notaarina 1859–1862, varakanneviskaalina 1862–1864, apujäsenenä 1863–1867, sihteerinä 1864–1867, asessorina 1867–1869 ja hovioikeudenneuvoksena 1869–1875. Hän oli Suomen senaatin oikeusosastolla senaattorina 1875–1887 ja sen jälkeen Viipurin hovioikeuden presidenttinä 1887–1902. Forsman oli naimisissa 1855–1883 Emma Sofia Viktorina Kuhlströmin (k. 1883) kanssa. Heidän poikansa oli Viipurin hovioikeuden hovioikeudenneuvos ja valtiopäivämies Arthur William Forsman.Yrjö Kotivuori, Ylioppilasmatrikkeli 1640–1852: Paul Emil Forsman. Verkkojulkaisu 2005. Luettu 5.7.2015.Kuka kukin oli 1961, Wikiaineisto == Lähteet == Luokka:Suomalaiset juristit Luokka:Suomalaiset senaattorit Luokka:Suomen hovioikeuksien presidentit Luokka:Vuonna 1826 syntyneet Luokka:Vuonna 1906 kuolleet
Alppitunnelimyyrä

Alppitunnelimyyrä (Microtus multiplex) on Cricetidae-heimoon, myyrien (Arvicolinae) alaheimoon ja peltomyyrien (Microtus) sukuun kuuluva jyrsijälaji. Se muistuttaa pikkutunnelimyyrää, mutta on suurempikokoinen, noin 9-11 cm pitkä. Karvan väri on kellertävän ruskea. Sitä esiintyy enimmäkseen Alpeilla luoteisesta Ranskasta Sveitsiin ja pohjoiseen Italiaan. Se elää avoimessa maastossa ja korkeimmat paikat, missä sitä on havaittu, ovat 2800 metrin korkeudessa. == Lähteet == Luokka:Myyrät
Manchester City WFC

Manchester City Women's Football Club (Manchester City Ladies FC) on manchesterilainen naisten jalkapallojoukkue. Se on perustettu vuonna 1988 ja on virallinen osa Manchester City FC -seuraa. Vuonna 2014 se voitti FA WSL Cupin eli naisten liigacupin, vuonna 2016 FA:n naisten superliigan mestaruuden ja naisten FA Cupin vuonna 2017 ja 2019. Seurassa pelaavat muun muassa vuoden 2022 Euroopan-mestarit Chloe Kelly, Lauren Hemp, Alex Greenwood, Demi Stokes ja Ellie Roebuck sekä vuoden 2015 MM-pronssimitalisti Stephanie Houghton. Aiemmin joukkueessa pelanneita Englannin maajoukkuetähtiä ovat muun muassa Lucy Bronze, Jill Scott, Ellen White, Georgia Stanway, Toni Duggan ja Karen Bardsley. Kevään 2017 ajan joukkueessa pelasi lainasopimuksella FIFA:n vuosien 2015 ja 2016 parhaaksi pelaajaksi valitsema yhdysvaltalainen Carli Lloyd. Seuran managerina toimi marraskuusta 2013 vuoden 2020 alkupuolelle Nick Cushing. Kaudelle 2020–2021 manageriksi tuli Gareth Taylor. == Edustusjoukkue == :Päivitetty 23. lokakuuta 2022 == Lähteet == * === Viitteet === Luokka:Englantilaiset naisten jalkapalloseurat Luokka:Manchesterin urheilu
Välimerentunnelimyyrä

Välimerentunnelimyyrä (Microtus duodecimcostatus) on sukuun Microtus kuuluva laji. Sen turkki on tiheä ja hyvin pehmeä ja väriltään se on yleensä keltaisen sävyinen. Lajia esiintyy läntisen Välimeren rannikon seudulla. Se elää avoimessa maastossa ja korkeimmillaan sitä on havaittu 2 250 metrin korkeudessa. Se kaivaa maanalaisia tunneleita. == Lähteet == == Aiheesta muualla == * * Luokka:Myyrät
Chelsea LFC

Chelsea FC Women entinen Chelsea Ladies Football Club on lontoolainen naisten jalkapallojoukkue. Se on perustettu vuonna 1992 ja on vuodesta 2004 ollut virallinen osa Chelsea FC -seuraa. Vuosina 2015, 2018, 2020, 2021, 2022, 2023 ja 2024 se voitti FA:n naisten superliigan mestaruuden sekä vuosina 2015, 2018, 2021, 2022 ja 2023 naisten FA Cupin. Vuosina 2012 ja 2016 se oli FA Cupin loppuottelussa häviävänä osapuolena. Vuonna 2021 Chelsea ylsi Mestarien liigassa loppuotteluun, jonka se hävisi FC Barcelonalle 0–4. Seurassa ovat pelanneet muun muassa vuoden 2015 MM-pronssimitalistit Claire Rafferty, Katie Chapman, Eniola Aluko ja Carly Telford, vuoden 2022 Euroopan-mestarit Francesca Kirby ja Jessica Carter sekä muiden maiden maajoukkuepelaajista ruotsalainen Hedvig Lindahl, norjalainen Maren Mjelde, eteläkorealainen Ji So- yun sekä saksalaiset Ann-Katrin Berger ja Melanie Leupolz. Seuran päävalmentajana toimi vuosina 2012–2024 Emma Hayes. Hänen tilalleen tuli vuonna 2024 ranskalainen Sonia Bompastor. == Edustusjoukkue == :Päivitetty 22. syyskuuta 2024 ===Nykyinen joukkue=== == Lähteet == * === Viitteet === == Aiheesta muualla == * Seuran kotisivu Luokka:Lontoon jalkapalloseurat Luokka:Englantilaiset naisten jalkapalloseurat Luokka:Vuonna 1992 perustetut urheiluseurat
Liverpool LFC

Liverpool Ladies Football Club on liverpoolilainen naisten jalkapallojoukkue. Se perustettiin vuonna 1989 nimellä Newton LFC, kaksi vuotta myöhemmin se muutti nimekseen Knowsley United WFC, ja vuodesta 1994 se on ollut osa Liverpool FC -seuraa. Vuosina 2013 ja 2014 se voitti FA:n naisten superliigan mestaruuden, ja vuosina 1994, 1995, ja 1996 se pelasi naisten FA Cupin loppuottelussa. Seurassa ovat pelanneet muun muassa vuoden 2015 MM- pronssimitalisti Fara Williams ja Nigerian maajoukkuehyökkääjä Asisat Oshoala. Kaudella 2022–2023 joukkueessa pelaavat muun muassa Irlannin maajoukkuepelaajat Niamh Fahey, Megan Campbell ja Leanne Kiernan, Englannin maajoukkuepelaajat Melissa Lawley, Gilly Flaherty ja Taylor Hinds, Pohjois- Irlannin maajoukkuepelaaja Rachel Furness, Walesin maajoukkuepelaaja Rhiannon Roberts, Alankomaiden maajoukkuepelaaja Shanice van de Sanden, Belgian maajoukkuepelaaja Yana Daniëls ja Suomen maajoukkuepelaaja Emma Koivisto. Seuran managerina on vuodesta 2021 toiminut Matt Beard, joka oli samassa tehtävässä jo vuosina 2012–2015. == Lähteet == * Luokka:Liverpool FC Luokka:Englantilaiset naisten jalkapalloseurat Luokka:Vuonna 1989 perustetut urheiluseurat
Davide Zappacosta

Davide Zappacosta (s. 11. kesäkuuta 1992 Sora) on italialainen jalkapalloilija, joka edustaa Italian Serie A:ssa pelaavaa Atalantaa. Kotimaansa lisäksi hän on pelannut Englannin Valioliigassa Chelsean joukkueessa. Oikeajalkainen Zappacosta on pelipaikaltaan oikea laitapuolustaja. == Ura == === Seurajoukkueura === Zappacosta aloitti ammattilaisuransa AC Isola Lirissä, jota hän edusti vuodet 2010–2011 tehden 14 ottelussa yhden maalin. Hän siirtyi tammikuussa 2011 Atalantaan, ja pelasi kevätkauden alle 19-vuotiaiden joukkueessa. Kauden 2011−2012 hän oli lainalla AS Avellinossa, ja siirto vakinaistettiin seuraavana kesänä. Kaudet 2011−2013 seura pelasi Lega Pro Prima Divisionessa, kunnes nousi Serie B:hen kaudeksi 2013–2014. Zappacosta pelasi Avellinossa kaikkiaan 83 liigaottelua, joissa teki kolme maalia. Heinäkuussa 2014 Zappacosta siirtyi uudelleen Serie A:n Atalantaan, jossa hän teki pääsarjadebyyttinsä seuraavassa kuussa Hellas Veronaa vastaan. Avausmaalinsa hän teki tammikuussa 2015 Genoan verkkoon. Kaudella 2014–2015 Zappacosta teki 29 ottelussa kolme maalia. Hän siirtyi saman sarjatason Torinoon 4,3 miljoonan euron siirtosummalla heinäkuussa 2015. Torinossa hän pelasi kaikkiaan 56 sarjaottelua ja teki kaksi maalia. Zappacosta siirtyi Englannin Valioliigan Chelseaan 25 miljoonalla eurolla elokuussa 2017. Avauskaudellaan hän pelasi 22 liigaottelua ja FA Cupissa neljä ottelua Chelsean tiellä cupmestaruuteen. Seuraavalla kaudella hän pelasi vain neljässä valioliigaottelussa. Eurooppa-liigassa hän pelasi kaudella 2018−2019 kymmenen ottelua. Voitokkaassa loppuottelussa hän pääsi loppuhetkillä kentälle. Zappacosta pelasi lainasopimuksilla kaudella 2019–2020 AS Romassa yhdeksän Serie A -ottelua ja seuraavalla kaudella Genoassa 25 liigaottelua, joissa teki neljä maalia. Hän siirtyi Atalantaan kuuden miljoonan euron siirtosummalla kesällä 2021. Hän on pelannut vuoden 2023 loppuun mennessä 70 Serie A:n ottelua ja tehnyt viisi maalia. Mestarien liigassa hän on pelannut kuusi ja Eurooppa-liigassa kahdeksan ottelua. === Maajoukkueura === Zappacosta pelasi Italian alle 21-vuotiaiden maajoukkueessa vuosina 2013–2015. Hän kuului joukkueeseen alle 21-vuotiaiden EM-kilpailuissa vuonna 2015 ja pelasi Italian kaikki kolme ottelua. A-maajoukkueessa hän debytoi MM-karsintaottelussa Liechtensteinia vastaan marraskuussa 2016. Viimeksi hän on pelannut maajoukkueessa syyskuussa 2018. == Lähteet == Luokka:Italialaiset jalkapalloilijat Luokka:Vuonna 1992 syntyneet Luokka:Elävät henkilöt
Isaac Kiese Thelin

Isaac Kiese Thelin (s. 24. kesäkuuta 1992 Örebro) on ruotsalainen jalkapalloilija, joka edustaa Belgian Jupiler Pro League:ssä pelaavaa RSC Anderlechtia, mutta pelaa tällä hetkellä lainassa Ruotsin Allsvenskanin Malmö FF:ssä. Oikeajalkainen Thelin on pelipaikaltaan hyökkääjä.http://www.transfermarkt.co.uk/isaac-thelin/profil/spieler/201311 Hän kuuluu myös Ruotsin jalkapallomaajoukkueeseen. == Ura == === Seurajoukkueura === Thelin aloitti uransa Karlslunds IF:ssä, jossa hän pelasi vuosina 2009–2011 44 ottelua tehden niissä 18 maalia. Vuonna 2011 Thelin siirtyi Allsvenskanin IFK Norrköpingiin, jossa hän pelasi vuodet 2011–2014 viimeistellen 48 ottelussa kuusi kertaa. Heinäkuussa 2014 Thelin siirtyi Allsvenskanin Malmö FF:ään, jossa hän voitti tuolla kaudella Allsvenskanin lisäksi myös Ruotsin supercupin debytoiden myös Mestareiden liigassa.http://www.transfermarkt.co.uk/isaac- thelin/leistungsdatenverein/spieler/201311 Tammikuussa 2015 Thelin siirtyi Ranskan Ligue 1:n Girondins de Bordeaux’hon, jonka paidassa hän teki yhden maalin kevätkauden 13 pelaamassaan ottelussa. === Maajoukkueura === Thelin olisi voinut edustaa Ruotsin sijaan myös Kongon demokraattista tasavaltaa, sillä hänen isänsä on sieltä kotoisin. Thelin on edustanut Ruotsia alle 17- ja alle 21-vuotiaissa. Vuonna 2015 hän oli mukana voittamassa alle 21-vuotiaiden Euroopan-mestaruutta tehden turnauksessa yhden maalin. Ruotsin jalkapallomaajoukkueessa Thelin debytoi jo marraskuussa 2015 EM- karsintaottelussa Montenegroa vastaan.http://www.national-football- teams.com/player/57709/Isaac_Thelin.html == Saavutukset == Malmö FF * Allsvenskan: 2014 * Ruotsin supercup: 2014 Ruotsi * Alle 21-vuotiaiden EM- kilpailut: kultaa (2015) == Lähteet == Luokka:Ruotsalaiset jalkapalloilijat Luokka:Vuonna 1992 syntyneet Luokka:Elävät henkilöt
Anthony Yigit

Anthony Yigit (s. 1. syyskuuta 1991 Farsta) on ruotsalainen ammattilaisnyrkkeilijä. Hän edustaa Sauerland-tallia. 171 senttimetriä pitkä oikeakätinen Yigit kilpailee ylemmässä kevytsarjassa.http://www.sauerlandpromotion.com/profiles/anthony-yigit/ Amatöörinä Yigit selviytyi vuoden 2012 kesäolympialaisiin Lontooseen, jossa hän putosi toisella kierroksella.http://www.sports- reference.com/olympics/athletes/yi/anthony-yigit-1.html Helmikuussa 2013 Yigit solmi ammattilaissopimuksen tunnetun nyrkkeilytiimi Team Sauerlandin kanssa. Yigit on otellut ammattilaisurallaan 15 ottelua, joista 14 on päättynyt voittoon ja yksi ratkaisemattomasti.http://boxrec.com/boxer/642464 Voitoista kuusi on tullut tyrmäyksellä. Yigitillä on sukujuuria monessa maassa. Hänen isänsä on Venäjältä, äidinisä Turkista ja äidinäiti Suomesta.http://www.iltasanomat.fi/nyrkkeily/art-1434765267794.html Yigit osasi nuorempana puhua suomea, mutta on kadottanut tämän taidon. == Lähteet == Luokka:Ruotsalaiset nyrkkeilijät Luokka:Vuonna 1991 syntyneet Luokka:Elävät henkilöt
Rusotuonenpuu

Rusotuonenpuu (Gliricidia sepium) on tropiikissa kasvava puulaji. Lajia viljellään yleisesti sen monikäyttöisyyden takia. == Ulkonäkö ja koko == Rusotuonenpuu kasvaa 10–15 metriä korkeaksi. Runko on mutkainen ja ohut. Puuaines on tummaa ja kovaa. Luontaisella levinneisyysalueella se pudottaa kuivana kautena lehtensä. Siemenet ovat myrkyllisiä. Laji vesoo voimakkaasti ja sitä on helppoa lisätä myös suvuttomasti pistokkaista.Nygren 2008, s. 165. == Levinneisyys == Luonnonvaraisena rusotuonenpuuta tavataan Meksikon ja Keski-Amerikan alavilla alueilla, joilla on selkeä sade- ja kuivankauden vaihtelu. Villiintyneenä viljelykarkulaisena lajia tavataan lähes koko tropiikin alueella. == Käyttö == Rusotuonenpuu on monikäyttöinen puulaji. Perinteisesti sitä on käytetty peltometsäviljelyksessä esimerkiksi kaakaon kanssa. Tällöin rusotuonenpuu suojaa viljelyksiä liialta auringonpaahteelta ja lehtikarike lannoittaa maata. Laji myös sitoo erittäin hyvin typpeä maaperään. Puun myrkyllisistä siemenistä valmistetaan käymisteitse rotanmyrkkyä. Karjankasvattajat käyttävät katkaistuja, voimakkaasti vesovia rusotuonenpuun lehtiä karjanrehuksi. Vaikka puun siemenet ovat myrkyllisiä, lehdet ovat erittäin proteiinipitoista rehua karjalle. Puuaines ei kelpaa rakennuspuuksi, mutta sitä käytetään polttopuuna. Lajia kasvatetaan myös varjoa antavana aidannepuuna. == Lähteet == * Nygren, Pekka: Rusotuonenpuu. Teoksessa Luonnossa: Kasvit II. Toim. Piirainen, Mikko. WSOY, Porvoo 2008, s. 165. === Viitteet === == Aiheesta muualla == * Suomen Lajitietokeskus: Rusotuonenpuu (Gliricidia sepium) * ITIS: Gliricidia sepium * United States Department of Agriculture (USDA): Gliricidia sepium * Dr. Duke's Phytochemical and Ethnobotanical Databases: Gliricidia sepium * Centre for Agriculture and Biosciences International (CABI): Gliricidia sepium (mother of cocoa) * Plantwise: Mother of cocoa (Gliricidia sepium) Luokka:Hernekasvit Luokka:Puut
Lianne Sanderson

Lianne Sanderson (s. 3. helmikuuta 1988) on englantilainen jalkapalloilija, pelipaikaltaan hyökkääjä. Hän on pelannut Englannin naisten maajoukkueessa MM- kilpailujen 2015 päättyessä 49 maaottelua ja tehnyt niissä 15 maalia. Hän saavutti EM-hopeaa vuonna 2009 ja MM-pronssia vuonna 2015. Sanderson esiintyi ensimmäisen kerran Englannin naisten maajoukkueessa toukokuussa 2006. MM- kilpailuissa 2007 hän pääsi vaihtopelaajana kentälle puolivälierässä Yhdysvaltoja vastaan. MM-kilpailuissa 2015 hän pääsi vaihtopelaajana kentälle yhdessä alkulohko-ottelussa ja pronssiottelussa. Seuratasolla Sanderson edustaa nuoruusvuosiensa seuraa Arsenalia, jonne hän palasi vuodeksi 2015 pelattuaan välillä muiden englantilaisseurojen lisäksi Espanjassa ja Yhdysvalloissa. == Lähteet == * * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
Alex Greenwood

Alex Greenwood (s. 7. syyskuuta 1993) on englantilainen jalkapalloilija, pelipaikaltaan puolustaja. Hän on pelannut Englannin naisten maajoukkueessa vuoden 2022 EM-kilpailujen päättyessä 66 maaottelua ja tehnyt niissä viisi maalia. Hän voitti EM-kultaa vuonna 2022 ja saavutti MM-pronssia vuonna 2015 sekä kuului EM-kilpailuissa 2017 välieriin yltäneeseen joukkueeseen ja MM- kilpailuissa 2019 neljänneksi sijoittuneeseen joukkueeseen. Greenwood esiintyi ensimmäisen kerran Englannin naisten maajoukkueessa maaliskuussa 2014. MM- kilpailuissa 2015 hän pelasi kahdessa alkulohko-ottelussa sekä pronssiottelussa. EM-kilpailuissa 2017 hän pelasi vain merkityksettömässä alkulohko-ottelussa Portugalia vastaan. MM-kilpailuissa 2019 hän pelasi avauskokoonpanossa neljässä Englannin seitsemästä ottelusta ja teki maalin neljännesvälieräottelussa Kamerunia vastaan. EM-kilpailuissa 2022 hän tuli viidessä ottelussa vaihdosta kentälle ja voitti kultaa. Seuratasolla Greenwood edustaa Manchester Cityä. Aiemmin hän pelasi viisi kautta Evertonissa, kauden 2016 Notts Countyssa, kolme kautta Liverpoolissa, kauden 2018–2019 Manchester Unitedissa ja kauden 2019–2020 ranskalaisseura Olympique Lyonnais'ssa. == Lähteet == * * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1993 syntyneet Luokka:Elävät henkilöt
Al Thornton

Al Thornton (s. 7. joulukuuta 1983 Perry, Georgia) on yhdysvaltalainen koripalloilija. Pienenä tai isona laitahyökkääjänä pelaavan Thorntonin varasi vuoden 2007 varaustilaisuudessa 14. vuorolla Los Angeles Clippers, jota Thornton edusti kolmen kauden ajan. Tulokaskaudellaan 2007–2008 hänet valittiin tulokkaiden ykköstähdistöjoukkueeseen. Clippersin jälkeen hän pelasi NBA:ssa vielä Washington Wizardsin ja Golden State Warriorsin joukkueissa. Vuodesta 2012 lähtien Thornton on pelannut ympäri maailmaa. Thorntonin serkku Marcus Thornton on myös ammattilaiskoripalloilija.Basketball-Reference.com == Lähteet == * Al Thornton NBA Stats Basketball-Reference.com * Al Thornton Stats College Basketball at Sports-Reference.com * Profiili nba.com === Viitteet === Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Jo Potter

Josanne ”Jo” Potter (s. 13. marraskuuta 1984 Mansfield) on englantilainen jalkapalloilija, pelipaikaltaan keskikenttäpelaaja. Hän on pelannut Englannin naisten maajoukkueessa huhtikuun 2018 loppuun mennessä 35 maaottelua ja tehnyt niissä kolme maalia. Hän saavutti MM-pronssia vuonna 2015 ja pelasi EM- kilpailuissa 2017 Englannin selviytyessä välieriin. Potter esiintyi ensimmäisen kerran Englannin naisten maajoukkueessa syyskuussa 2004. MM- kilpailuissa 2015 hän pelasi yhdessä alkulohko-ottelussa ja pronssiottelussa. EM-kilpailuissa 2017 hän pelasi kahdessa alkulohko-ottelussa. Seuratasolla Potter edustaa Readingiä, jonne hän siirtyi Notts Countysta vuonna 2017. Aiemmin hän on edustanut pitkään muun muassa Birmingham Cityä. == Lähteet == * * === Viitteet === Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Rusotemppelipuu

Rusotemppelipuu (Plumeria rubra) on kausivihanta tropiikin pensas tai puu. Lajia kasvatetaan yleisesti koristepuuna.Lomakasvio 2014, s. 96. == Ulkonäkö ja koko == Rusotemppelipuu kasvaa parhaimmillaan 10 metriä korkeaksi puuksi. Puu haarautuu lähes dikotomisesti eli halkihaaraisesti, mikä tekee kasvutavasta hieman kynttelikköä muistuttavan. Latvus on pyöreähkö tai hieman sateenvarjomainen. Oksat ovat lyhyitä ja turvonneita. Vahingoittuessaan rusotemppelipuun rungosta ja oksista vuotaa runsaasti myrkyllistä maitiaisnestettä. Suurina määrinä maitiaisneste on jopa tappavaa. Lehdet ovat tanakoita, suikeita, ehytlaitaisia ja voimakassuonisia. Sivusuonet myötäilevät keskisuonta ennen kääntymistään lehden reunaan. Rusotemppelipuun kukat ovat suurehkoja, halkaisijaltaan jopa 10 senttimetrin kokoisia. Kukat ovat vahamaisia, hieman torvimaisia ja voimakastuoksuisia. Terälehtiä on viisi ja ne ovat muodoltaan pyöreähköjä tai pitkulaisia Kukkien väri vaihtelee lajikkeesta riippuen. Ne voivat olla valkoisia ja keltakeskustaisia, keltaisia, vaaleanpunaisia, vaalean viininpunaisia sekä lohenpunaisia. Kukissa ei ole lainkaan mettä, mutta niiden voimakas makea tuoksu ja värit houkuttelevat pölyttäjiä. Kahteen osaan halkeava hedelmä on jopa 30 cm pitkä, kapea, ruskea ja kuivakuorinen. Hedelmät ovat pareittain. Siemenet ovat lenninsiivellisiä. == Levinneisyys == Rusotemppelipuu on alkujaan kotoisin Länsi-Intian saaristosta. Nykyään se on levinnyt kaikkialle tropiikkiin ja subtropiikkiin. Etenkin Aasiassa ja Havaijilla se on suosittu viljelylaji. == Käyttö == Rusotemppelipuuta, kuten useita muitakin temppelipuulajeja, käytetään laajasti koristepuuna niiden kauniiden, tuoksuvien kukkiensa takia. Puun kukkia kerätään koristeiksi esimerkiksi vesialtaisiin. Havaijilla eri temppelipuulajien kukkia käytetään kukkaseppelten eli leiden valmistamiseen. Yksi lei saattaa sisältää jopa 300 kukkaa. Aasiassa temppelipuita on istutettu varsinkin temppeleiden ympäristöön, johon myös lajin nimi monissa kielissä viittaa. == Lähteet == * Lomakasvio. Trooppisten kasvien tunnistusopas. Toim. Tran Minh, Mirjami & Laaka-Lindberg, Sanna & Junikka, Leo. 2. tarkistettu painos. Kustannusosakeyhtiö Moreeni, 2014. === Viitteet === == Aiheesta muualla == * Suomen Lajitietokeskus: Rusotemppelipuu – Plumeria rubra Luokka:Oleanterikasvit
Carl Landry

Carl Christopher Landry (s. 19. syyskuuta 1983 Milwaukee, Wisconsin) on yhdysvaltalainen koripalloilija. Hän on pelannut NBA:ssa vuodesta 2007 lähtien. Isona laitahyökkääjänä pelaavan Landryn varasi vuoden 2007 varaustilaisuudessa 31. vuorolla Seattle SuperSonics. Landry aloitti NBA- uransa pelaamalla Houston Rocketsissa vuosina 2007–2010. Tulokaskaudellaan 2007–2008 hänet valittiin tulokkaiden kakkostähdistöjoukkueeseen. Houstonin jälkeen Landry on edustanut muun muassa Sacramento Kingsiä. Landryn pikkuveli Marcus Landry on myös ammattilaiskoripalloilija.Basketball-Reference.com == Lähteet == * Carl Landry NBA Stats Basketball-Reference.com * Carl Landry Stats College Basketball at Sports-Reference.com * Profiili nba.com === Viitteet === Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Onnenetsijä

Onnenetsijä on Jari Sillanpään vuonna 1999 julkaistu viides studioalbumi. Albumi nousi ensimmäisellä listaviikollaan syyskuussa 1999 Suomen virallisen albumilistan ensimmäiseksi. Yhteensä Onnenetsijä oli albumilistalla 12 viikon ajan. Albumi on yli 43 400 kappaleen myynnillään myynyt platinaa. Albumin ensimmäisenä singlenä julkaistiin Mika Toivasen säveltämä ja Pekka Laaksosen sanoittama kappale ”Lauluni”, joka nousi toukokuussa 1999 Suomen virallisen singlelistan toiseksi. Kesällä 1999 julkaistu toinen single ”Kuuleeko Eero” oli parhaimmillaan singlelistan 12:s sekä radioiden viidenneksi soitetuin kappale. Kolmas single, albumin nimikappale, ”Onnenetsijä” nousi puolestaan radioiden kahdeksanneksi soitetuimmaksi kappaleeksi. == Kappaleet == == Lähteet == Luokka:Vuoden 1999 albumit Luokka:Jari Sillanpään albumit
Moonfall

Moonfall on suomalaisen Jukka Tapanimäen kehittämä 3D-vektorigrafiikoilla toteutettu avaruuskaupankäynti- ja taisteluvideopeli, joka on saanut inspiraationsa Elitestä. 21st Century Entertainment Ltd. julkaisi sen Commodore 64:lle vuonna 1991.Kuorikoski s. 46 Pelin julkaisu myöhästyi useita vuosia alkuperäisestä aikataulustaan, ja muun muassa pari vuotta aikaisemmin julkaistu Space Rogue oli toteutettu jo polygonigrafiikalla. Talousongelmiin ajautunut pelin alkuperäinen julkaisija Hewson maksoi Tapanimäelle vain puolet alkuperäisestä sovitusta julkaisupalkkiosta. Moonfall jäi Tapanimäen viimeiseksi kehittämäksi peliksi.Kuorikoski s. 14 ==Asetelma== Pelissä avaruusmatkaajat saapuvat vuosikymmenten jälkeen vieraaseen tähtijärjestelmään, jossa maankaltaisen planeetan paikalla on asteroideja. Muukalaiset kaappaavat matkaajat ennen siirtokunnan perustamista. Pelaaja orjuutetaan, ja paljon töitä tehtyään palkitaan kauppalisenssillä ja avaruusaluksella. ==Vastaanotto== Juho Kuorikosken mukaan peli ei ole "aivan Eliten tasoinen taideteos". Avaruustaisteluita hän kutsui Eliteä vauhdikkaammiksi. Kuorikosken mukaan peli olisi ollut 1980-luvulla julkaistuna "käänteentekevä suomalaispeli". ==Lähteet== * ===Viitteet=== == Aiheesta muualla == * Luokka: Avaruuskaupankäynti- ja taistelupelit Luokka:Suomessa kehitetyt videopelit Luokka:Commodore 64 -pelit Luokka:Vuoden 1991 videopelit
Ian Bohen

Ian Stuart Bohen (s. 24. syyskuuta 1976 Carmel, Kalifornia, Yhdysvallat) on yhdysvaltalainen näyttelijä. Hän on ollut mukana monissa tunnetuissa televisiosarjoissa, mutta parhaiten hänet tunnetaan roolistaan nuortensarjassa Teen Wolf, jossa hän esitti Peter Hale -nimistä ihmissutta vuosina 2011–2017. == Elämä ja ura == Bohen syntyi ja kasvoi Kaliforniassa. Hän aloitti elokuvauransa vuonna 1993 lyhytelokuvassa Delivering, ja sen jälkeen hänet on nähty usein valkokankaalla, esimerkiksi elokuvassa Wyatt Earp, sekä televisiosarjoissa kuten Hercules, Erilaiset ystävät ja Mad Men. Hänen uusimpia roolejaan Teen Wolfin lisäksi ovat olleet muun muassa roolit sarjoissa Vankikarkurit ja Rikoksista pahin. Teen Wolfissa Bohen esitti ensimmäisen kauden päävihollista, mutta hahmo palasi sarjan toiselle kaudelle auttaen päähenkilöitä. Bohen esiintyi sarjassa tiuhaan sen loppuun asti. == Aiheesta muualla == * Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
The River (kappale)

The River on amerikkalaisen laulaja-lauluntekijä Bruce Springsteenin tekemä ja levyttämä kappale. Se oli hänen viidennen The River -albuminsa nimikkosingle ja se oli hitti tietyissä osissa Eurooppaa. Se ylsi sijalle 25 Alankomaiden listoilla, sekä ylsi top 10:een Ruotsissa ja Norjassa. Singlen B-puoli oli joko "Independence Day" tai "Ramrod", maasta riippuen. ==Historiaa== Kappale levytettiin The Power Stationilla, New Yorkissa, joko vuoden 1979 heinä -tai elokuussa. Se esitettiin ensimmäisen kerran keikalla 21. syyskuuta 1979. Kappaleessa käytetään piinavaa huuliharppuosiota, joka toimii jollakin tavalla edelläkävijänä hänen seuraavan, Nebraska -albuminsa tyylille. Kertosäkeen kielikuvat ja kappaleen loppu saivat inspiraationsa Hank Williamsin vuoden 1950 hitistä, "Long Gone Lonesome Blues". Sanoitus kertoo nuoresta parista, joka muistuttaa Springsteenin sisarta ja hänen aviomiestään. Kappaletta ei julkaistu singlenä Yhdysvalloissa, mutta se julkaistiin singlenä vuoden 1981 toukokuussa monissa läntisen Euroopan maissa. Se pääsi sijalle 35 Ison- Britannian singlelistalla. Se ylsi myös sijalle 24 Irlannin singlelistalla, sijalle 10 Ruotsin singlelistalla, sijalle 6 Tanskan Top 20 -listalla, sekä sijalle 5 Norjan singlelistalla. Yhdysvalloissa kappale sai huomattavasti radiosoittoa ja siitä tuli yksi Springsteenin tunnetuimmista kappaleista. Kappale sisältyy hänen molempiin Greatest Hits, sekä The Essential Bruce Springsteen kokoelma-albumeihinsa. "The River", ja muutama muu kappale The River -albumilta, kuten "Wreck on the Highway" ja "Stolen Car" merkkasivat uutta suuntaa Springsteenin lauluntekemiselle: nämä balladit olivat täynnä toivottomuuden tunnetta ennakoiden hänen seuraavaa Nebraska -albumia. Bruce Springsteen itse on huomauttanut, että "Wreck on the Highway" on yksi niistä kappaleista, jotka saivat käyntiin uuden vaihteen hänen lauluntekemisen tyylissään, yhdistäen The River -albumin Nebraska -albumiin. ==Jälkimaine== Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”The River” ylsi kyselyn kokonaistuloksissa sijalle 52. ==Lähteet== Luokka:Vuoden 1980 kappaleet Luokka:Bruce Springsteenin kappaleet
Michael Hartfield

Michael ”Mike” Hartfield (s. 29. maaliskuuta 1990 Manchester, Connecticut) on yhdysvaltalainen pituushyppääjä. Hän edustaa Ohion osavaltionyliopiston yleisurheilujoukkuetta.http://www.ohiostatebuckeyes.com/sports/m-track/mtt/hartfield_michael00.html Hartfield rikkoi vuonna 2013 Jesse Owensin nimissä olleen, 77 vuotta vanhan Ohion osavaltionyliopiston ennätyksen pituushypyssä. Tuolloin Hartfield hyppäsi 815 cm. Hartfield hyppäsi ennätyksensä 834 cm Baie Mahaultissa Guadeloupella toukokuussa 2016. Heinäkuussa 2015 hän voitti ensimmäistä kertaa urallaan Timanttiliiga-osakilpailun Pariisissa tuloksella 819 cm.http://yle.fi/urheilu/kauden_karkiaikoja_satasen_euroopan_ennatyssivuaminen_ja_pitkan_voittosarjan_katkeaminen/8130314 Pekingin MM-kilpailuissa 2015 hän jäi loppukilpailussa ilman tulosta. Hartfield on juossut 100 metriä parhaimmillaan aikaan 10,59. == Henkilökohtaiset ennätykset == Ulkoradoilla * Pituushyppy: 834 (Baie Mahault 2016) * 100 metriä: 10,59 (Peking 2015) Sisäradoilla * Pituushyppy: 798 (Columbus 2013) == Lähteet == Luokka:Yhdysvaltalaiset pituushyppääjät Luokka:Vuonna 1990 syntyneet Luokka:Elävät henkilöt
Maailmankirjallisuuden kultainen kirja

Maailmankirjallisuuden kultainen kirja on 7-osainen suomalainen kirjallisuusantologia, joka julkaistiin vuosina 1930–1954. Teossarjaan koottiin näytteitä maailmankirjallisuudesta. Sarjan päätoimittajina olivat Rafael Koskimies ja Martti Haavio, ja teoksen kustansi WSOY. ==Taustaa== Käännöskirjallisuus oli toiminut 1800-luvun kansallisessa snellmanilaisessa hankkeessa oman suomalaisen kansalliskirjallisuuden edistämiskeinona. Maailmankirjallisuuden keskeisiä teoksia pyrittiin suomentamaan järjestelmällisesti ja siten edistämään sivistystä ja kansanvalistusta. Voimavarojen vähäisyys ja 1930-luvun talouspula kuitenkin rajoittivat laajamittaisia suomennoshankkeita. Niinpä 1920-luvulta lähtien alettiin julkaista erilaisia kirjallisia antologioita, kuten Suomen kansalliskirjallisuus (15 osaa) ja Suomen kansan aikakirjat (10 osaa). Antologioiden avulla voitiin tarjota nopeasti laaja valikoima parasta luettavaa. Maailmankirjallisuuden kultainen kirja sai alkunsa 1920-luvulla, ja viisi ensimmäistä osaa julkaistiin 1930-luvun aikana. Sarjan laatua edesauttoi se, että WSOY oli selvinnyt lamavuosista paremmin kuin muut suomalaiset kustantamot ja osien toimittajiksi saatiin akateemisesti koulutettuja kirjallisuustieteilijöitä. Sarjan teoksiin otettiin olemassa olevia suomennoksia sekä käännettiin runsaasti näytteitä. Naisten osuus teossarjan tekijäkunnassa oli huomattava, ja esimerkiksi Elina Vaaran ja Aale Tynnin kääntäjänura alkoi Maailmankirjallisuuden kultaisesta kirjasta. ==Osien rakenne== Sarjan kukin osa keskittyy tietyn kielialueen kirjallisuuteen, ja osaan on koottu runsaasti näytteitä eri kirjailijoilta: runoja, proosa- ja näytelmäkatkelmia. Jokaisessa osassa on esipuhe, ja jokainen kirjailija esitellään lyhyesti. Näytteet on järjestetty kirjailijoiden syntymävuoden mukaan. Maantieteelliset alueet muodostavat oman osionsa. Esimerkiksi Englannin kirjallisuuden kultaisessa kirjassa brittiläiset kirjailijat ja yhdysvaltalaiset kirjailijat esitellään erikseen. ==Osien luettelo== * Saksan kirjallisuuden kultainen kirja. Toimittanut Rafael Koskimies. 824 sivua. 1930 * Skandinavian kirjallisuuden kultainen kirja. Toimittaneet Anna-Maria Tallgren, Martti Haavio, Kalle Sandelin. 1 143 sivua. 1930 * Englantilaisen kirjallisuuden kultainen kirja. Toimittanut Eino Railo. 1 019 sivua. 1933 digitoituna Projekti Lönnrotissa (zip) * Ranskan kirjallisuuden kultainen kirja. Toimittanut Anna-Maria Tallgren. 813 sivua. 1934 * Slaavilaisten kirjallisuuksien kultainen kirja. Toimittanut V. K. Trast. 917 sivua. 1936 * Italian kirjallisuuden kultainen kirja. Toimittanut Tyyni Tuulio. 743 sivua. 1945 * Espanjan ja Portugalin kirjallisuuden kultainen kirja. Toimittanut Tyyni Tuulio. 735 sivua. 1954 ==Lähteet== * Luokka:1930-luvun kirjat Luokka:Vuoden 1945 kirjat Luokka:Vuoden 1954 kirjat Luokka:Suomennoskirjallisuus Luokka:Suomalaiset kirjasarjat
Ondine (elokuva)

Ondine (televisioesityksessä Merenneito) on vuonna 2009 ensi-iltansa saanut irlantilainen draamaelokuva. Elokuvan on käsikirjoittanut Neil Jordan, ja sen pääosia näyttelevät Colin Farrell sekä Alicja Bachleda. Elokuva on kuvattu Castletownberessa, Irlannissa. Elokuvassa kalastaja löytää merestä salaperäisen nuoren naisen, jonka hän alkaa epäillä myöhemmin olevan "selkie" tai merenneito. Elokuvan ensi-ilta Yhdysvalloissa oli osa Toronton elokuvajuhlia, jotka järjestettiin 14. syyskuuta 2009. Euroopan ensi-ilta oli 18. helmikuuta 2010 Dublinissa, Irlannissa. Elokuvassa kuullaan muun muassa islantilaisen yhtyeen Sigur Rósin ja irlantilaisen folk-muusikon Lisa Hanniganin musiikkia. Sigur Rósin kappale All Alright on tärkeä osa elokuvan juonta. == Näyttelijät == == Lähteet == == Aiheesta muualla == * Elokuvan viralliset verkkosivut. * * * Ondine Box Office Mojo -sivustolla. * Ondine Rotten Tomatoes -sivustolla. * Ondine Metacritic -sivustolla. * Timo Peltonen: Aalloista nousee venus. Helsingin sanomat 18.10.2013. Luokka:Vuoden 2009 elokuvat Luokka:Elokuvat kalastuksesta Luokka:Neil Jordanin ohjaamat elokuvat Luokka:Irlantilaiset elokuvat
Darren Mattocks

Darren Mattocks (s. 2. syyskuuta 1990 Portmore) on jamaikalainen jalkapalloilija. Hän edustaa Vancouver Whitecapsia, joka pelaa Yhdysvaltain ja Kanadan yhteisessä sarjassa MLS:issa. Hän on pelipaikaltaan hyökkääjä. Mattocks pelasi Akronin yliopiston joukkueessa junioriotteluja vuosina 2010-11. Vuonna 2010 hän teki 18 maalia 25 ottelussa ja vuonna 2011 21 maalia 22 ottelussa. Vuonna 2012 Vancouver Whitecaps varasi vuoden 2012 varaustilauksessa toisena pelaajana Mattocksin. Mattocks teki ensimmäisellä kaudellaan (2012) kahdeksan maalia 22 ottelussa. Hän oli joukkueensa paras maalintekijä. Seuraavalla kaudella hän teki kolme maalia 20 ottelussa. Vuonna 2013 hän pelasi myös kolme ottelua Whitecapsin reservijoukkueessa. Kaudella 2014 Mattocks teki 6 maalia 31 ottelussa. Mattocks pelasi ensimmäisen ottelunsa Jamaikan maajoukkueessa 15. elokuuta 2012 ystävyysottelussa El Salvadoria vastaan. Ensimmäisen maalinsa Mattocks teki ystävyysottelussa Barbadosta vastaan 2. maaliskuuta 2014. Mattocks osallistui vuoden 2014 Caribbean Cupiin ollen jaetusti turnauksen paras maalintekijä kolmella maalilla. Jamaika voitti lopulta turnauksen. Hän osallistui myös vuoden 2015 Copa Américaan, jossa pelasi kaksi ottelua. Hänet on valittu myös Gold Cupin vuoden 2015 turnaukseen. Hän on tehnyt 21 ottelussa 8 maalia. ==Lähteet== Luokka:Jamaikalaiset jalkapalloilijat Luokka:Vuonna 1990 syntyneet Luokka:Elävät henkilöt
Järvenpään kaupunginkirjasto

Järvenpään kaupunginkirjasto on Järvenpäässä toimiva yleinen kirjasto. Järvenpään kaupunginkirjasto on perustettu vuonna 1932 ja nykyiseen rakennukseensa se siirtyi vuonna 1987. Kirjasto sijaitsee Järvenpään aseman vieressä, vastapäätä Järvenpää-taloa. Kirjastorakennuksesta löytyy myös Järvenpään taidemuseo. == Aineisto ja palvelut == Kirjaston palvelut ovat maksuttomia ja vapaasti kaikkien käytettävissä. Joihinkin palveluihin tarvitaan oma kirjastokortti. Kirjaston kokoelmista löytyy muun muassa kirjoja, lehtiä, elokuvia, äänitteitä, musiikkia ja pelejä. Kirjaston aineistoa voi selata ja varata Kirkes-verkkokirjastosta. Kirjasto tarjoaa myös luku- ja opiskelupaikkoja sekä erilaisia tapahtumia ja näyttelyitä. Asiakkaiden käytössä on myös tietokoneita, skanneri sekä kopiointi- ja tulostuslaite. == Kirkes-kimppa == Järvenpää kaupunginkirjasto kuuluu Keski- Uudenmaan Kirkes-kirjastokimppaan yhdessä Tuusulan, Mäntsälän ja Keravan kirjastojen kanssa. Kirkes-kirjastokimppa tarjoaa käyttäjilleen muun muassa verkkokirjastopalveluja kuten e-kirjoja, sanoma- ja aikakauslehtiä sekä elokuva- ja musiikkipalveluja. == Lähteet == ==Aiheesta muualla== *Kirjaston verkkosivut *https://kirkes.finna.fi Luokka:Suomen kunnan- ja kaupunginkirjastot Kaupunginkirjasto Kaupunginkirjasto Luokka:Pöytäalho
Herman Wiirretjärvi

Herman Wiirretjärvi (20. lokakuuta 1934 Oulainen – 15. helmikuuta 1986 Merijärvi) oli Merijärven Pyhänkoskella elänyt suomalainen taidemaalari. Hän oli opiskellut vuodesta 1960 Suomen taideakatemiassa ja palasi Pyhänkoskelle myllärinä toimineen isänsä kuoleman jälkeen 1963. Wiirretjärven tyyliä on kuvailtu ekspressionistiseksi. Ennen uraansa taiteilijana hän työskenteli hitsaajana ja komennusmiehenä. Wiirretjärven ateljee sijaitsi Pyhänkosken rannassa ja on nimeltään Kaunola. Wiirretjärvi on haudattu Pyhänkosken hautausmaalle. ==Lähteet== ==Aiheesta muualla== * Herman Wiirretjärvi suomalaisen kuvataiteen bibliografia Kirjavassa * Herman Wiirretjärvi Finnassa Luokka:Suomalaiset taidemaalarit Luokka:Vuonna 1934 syntyneet Luokka:Vuonna 1986 kuolleet
Sipsukka seikkailee kotona

Sipsukka seikkailee kotona on virolaissyntyisen käsikirjoittaja-ohjaaja Anna Jaanisoon kirjoittama näytelmä vuodelta 2015. Se perustuu virolaisen lastenkirjailijan Eno Raudin vuonna 1962 kirjoittamaan kirjaan Sipsik. Kirjasta on dramatisoitu Virossa lukuisia näyttämöteoksia, oopperaa, nukketeatteria, teatteria, balettia ynnä muuta. Näytelmää on esittänyt Suomessa Helsinki International Theatre, ja sen ensi-ilta oli 13. kesäkuuta 2015 Kansallismuseon Linnanpihalla. == Lähteet == * Näytelmä Helsinki International Theatren sivulla Luokka:Näytelmät
Haapamäen Urheilijat

Haapamäen Urheilijat ry on vuonna 1914 perustettuHaapamäen Urheilijat; YTJ urheiluseura Keuruun kaupungin Haapamäellä, jonka toimintaan kuuluvat hiihtosuunnistus, suunnistus, voimailu ja kuntourheilu. Seuraa edustava Milka Reponen voitti hiihtosuunnistuksen keskimatkan maailmanmestaruuden 2015Reponen kurotti MM-kultaan; Suomen Suunnistusliitto 14.2.2015Milka Reposelle MM- kultaa; Suur-Keuruu 14.2.2015 . Seura voitti kultaa hiihtosuunnistuksen SM- viestissä Kouvolan Kuusankoskella 2015Haapamäen Urheilijat Suomen mestaruuteen; Suomen Suunnistusliitto 8.3.2015Haapamäen Urheilijoille SM- viestikultaa; Suur-Keuruu 8.3.2015 . == Lähteet == == Aiheesta muualla == *Seuran sivusto *Nopeammin, korkeammalle, voimakkaammin – Haapaveden Urheilijoiden historiikki vuosilta 1999–2008. 2008. Luokka:Keuruun urheilu Luokka:Suomalaiset urheilun yleisseurat
Aaron Brooks

Aaron Jamal Brooks (s. 14. tammikuuta 1985 Seattle, Washington) on yhdysvaltalainen koripalloilija, joka on pelannut NBA:ssa vuodesta 2007 lähtien yhtä Kiinassa vietettyä kautta lukuun ottamatta. Pelintekijänä pelaavan Brooksin varasi vuoden 2007 varaustilaisuudessa 26. vuorolla Houston Rockets, jota hän edusti vuoteen 2011 saakka ja uudestaan kauden 2013–2014. Kauden 2009–2010 päätteeksi hänet valittiin NBA:n kehittyneimmäksi pelaajaksi.Basketball-Reference.com == Lähteet == * Aaron Brooks NBA Stats Basketball-Reference.com * Aaron Brooks Stats College Basketball at Sports- Reference.com * Profiili nba.com === Viitteet === Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt
Hurrikaani Ismael

Hurrikaani Ismael oli Tyynenmeren hurrikaani, joka surmasi yli sata henkeä Pohjois-Meksikossa vuoden 1995 Tyynenmeren hurrikaanikauden aikana. Tuhansia jäi kodittomaksi. Hurrikaani alkoi heikentyä rajusti liikkuessaan Sierra Madren vuorten ylitse, ja se haihtui 16. syyskuuta. == Lähteet == Ismael Luokka:Vuoden 1995 luonnonmullistukset
Päällystakki (sarjakuva)

Päällystakki on Kivi Larmolan sarjakuva-albumi, jonka julkaisi Like vuonna 2010. Teos perustuu Nikolai Gogolin novelliin ”Päällysviitta” (1842). == Lähteet == == Aiheesta muualla == * Markku Reunanen: Päällystakki. V2.fi 15.1.2011. Luokka:Suomalaiset sarjakuvat Luokka:Sarjakuva-albumit Luokka:Vuoden 2010 kirjat
Moraalin metafysiikan perustus

Moraalin metafysiikan perustus () on Immanuel Kantin vuonna 1785 ilmestynyt moraalifilosofinen teos. Teoksen on suomentanut Markus Nikkarla, ja suomennoksen on julkaissut Areopagus vuonna 2015. Teos on julkaistu aiemmin J. E. Salomaan suomentamana nimellä Tapojen metafysiikan perustus julkaisussa Immanuel Kantin Siveysopilliset pääteokset (1931). Jyrki Aleniuksen mukaan ”Salomaan suomennos – – jää todistamaan menneestä”. Uudesta suomennoksesta Alenius sanoo, että se on ”sujuvaa ja filosofisestikin perusteltua suomea”. Hän pitää johdantoa hyödyllisenä.Alenius, Jyrki: Filosofi asetti saavuttamattoman ihanteen. Helsingin Sanomat 4.8.2015. Viitattu 14.8.2015. == Lähteet == Luokka:Immanuel Kantin teokset Luokka:Kirjat etiikasta Luokka:1780-luvun kirjat
Kersantti Napalm

Kersantti Napalm on Vesa Vitikaisen ja Markus Tuppuraisen luoma sarjakuvahahmo, Patriot American Forcen supersankari. Napalm-tarinoita ovat piirtäneet useat kuvittajat, tunnetuimpina Petri Hiltunen, Kristian Huitula, Anssi Rauhala ja Kari Sihvonen. == Lähteet == * == Aiheesta muualla == * Tero Mielonen: Turpaan vaan ja onnea. Kvaak.fi 14.12.2014. * Vesa Vitikainen: Twistaten Sirkkeliin, Kersantti Napalm! Sarjainfo 3/2004. (PDF) * Toni Jerrman: Kersantti Napalm: Best of 1996–2005. Tähtivaeltaja 1/2015. * Jokke Saharinen: Arvio: Kersantti Napalm - Supisuomalainen supersankari. Keskisuomalainen 26.03.2016. Luokka:Suomalaiset sarjakuvat Luokka:Sarjakuvahahmot
Ramon Sessions

Ramon Sessions (s. 11. huhtikuuta 1986 Myrtle Beach, Etelä-Carolina) on yhdysvaltalainen koripalloilija, joka on pelannut NBA:ssa vuosina 2007–2018. Pelintekijänä tai heittävänä takamiehenä pelaavan Sessionsin varasi vuoden 2007 varaustilaisuudessa 56. vuorolla Milwaukee Bucks, jota hän edusti vuoteen 2009 saakka ja uudestaan hetken vuonna 2014. Hänen muita NBA-seurojaan ovat olleet Minnesota Timberwolves, Cleveland Cavaliers, Los Angeles Lakers, Charlotte Bobcats, Sacramento Kings, Washington Wizards, Charlotte HornetsBasketball-Reference.com sekä kesästä 2017 helmikuuhun 2018 New York Knicks ennen paluuta loppukaudeksi 2018 Washington Wizardsiin. Marraskuussa 2018 Sessions siirtyi israelilaisseura Maccabi Tel Aviviin. == Lähteet == * Ramon Sessions NBA Stats Basketball-Reference.com * Ramon Sessions Stats College Basketball at Sports-Reference.com * Profiili nba.com === Viitteet === Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Stéphane Lasme

Stéphane Lasme (s. 17. joulukuuta 1982 Port-Gentil) on gabonilainen koripalloilija. Hän on maansa ainoa NBA:han varattu ja siellä pelannut koripalloilija. Lyhyen NBA-uransa jälkeen hän on pelannut menestyksekkäästi Euroopassa. Etupäässä isona laitahyökkääjänä pelaavan Lasmen varasi vuoden 2007 varaustilaisuudessa 46. vuorolla Golden State Warriors, jonka lisäksi Lasme edusti NBA:ssa Miami Heatia. Hän pelasi myös D-leaguessa.Basketball- Reference.com Euroopassa pelatessaan Lasme on pelannut muun muassa Euroliigaa ja voittanut muun muassa Kreikan ja Serbian mestaruuksia. Runsaasti heitontorjuntoja tekevä Lasme on saanut myös palkintoja (Euroliigan ja D-leaguen kauden paras puolustaja) puolustamisestaan.Stephane Lasme Europe Stats == Lähteet == * Stephane Lasme NBA Stats Basketball-Reference.com * Stephane Lasme Europe Stats Basketball-Reference.com * Stephane Lasme Stats College Basketball at Sports-Reference.com * Profiili nba.com * Profiili acb.com === Viitteet === Luokka:Gabonilaiset koripalloilijat Luokka:Vuonna 1982 syntyneet Luokka:Elävät henkilöt